da en en en fr de da id da nb da da da da en da da da da nl hu da da da da en da da da da da en nb da en en en en
2019 blev et sølvår med drengene som undtagelse - Svanholm Cricketklub
Tirsdag d. 24. september 2019 kl. 21:49 af Henrik Pfaff
Sæsonen sluttede skuffende for Svanholm med nederlag i de to ungdomsfinaler mod henholdsvis Køge (junior) og Ishøj (lilleput). Det havde vi nok ikke ventet, da vi havde vundet de to rækker i den sjællandske turnering.
Så med seniorernes sølvmedaljer kan vi i år tælle 1 x guld (drenge) og 3 gange sølv, så vi behøver ikke bekymre os om, at der er plads nok på væggen til ”alle” de nye mesterskabsbilleder. Andetholdet skal dog op ved indgangen for at fejre holdets sejr i 1. division.
Vi tager juniorerne først.
Lørdag startede vi mod nr. 4 i rækken AB og det blev ikke ophidsende. Anføreren lod 8 mand svinge armen, før AB var ude for 122. Sami Ahmad 3/31 og Saqib Noor Manzoor med karrierens bedste kasteresultat 2/14 på 6 overe.
Vi passerede for 2 gærder. Musa Mahmood 58x, Zeshan Aslam 29x.
Så var der lagt op til finale mod Køge, der havde slået Glostrup om lørdagen.
Det er en parodi på cricket, at DCF har indført, at der spilles med 8 mand i juniorcricket og en hån mod de klubber (som f.eks. AB og Svanholm i finalespillet, der stillede næsten fuldt hold). Man må gerne spille med flere, men man skal være enige og Køge kunne kun finde 8 mand. Det var også dem, der fik overtalt DCF til at indføre 8 mandscricket. En af vores bedste Lucky Ali havde DCF snuppet til landsholdet i Malaysia, hvor han nogle timer senere spillede sin første kamp uden at batte og bowlede en over for 9 point. Ifølge landstræneren var han noget så vigtig!!!!!
Nåh til sagen og bort med de billige undskyldninger.
Vi startede med 144/7. Tyndt i betragtning af at åbnerne Musa Mahmood (36) og Aqdus Rakman (stærkt forbedret) (45) først skiltes ved 82 i den 19 over. Men så raslede det helt ned til sidstegærdestanden, der startede ved 117 og endte ved 155 (Wahid Mahmood 20). Den blev spillet af tvillingerne Wahid og Rahman og det var Wahid, der løb broderen ud, da han kastede ham ud i en minimal ener på trodsaf at han ved, at han langtfra er nogen hurtigløber.
Aqdus Rakman angriber i juniorfinalen
To gange prøvede Abdullah Mahmood på det her. Anden gang ingen mercy fra dommeren
Vi havde fem køgespillere ude for 105, 6 for 131, da en tilsyneladende nybegynder kom ind til deres topscorer, men han formåede at stikke et bat frem og parere og imens scorede makkeren de fornødne point, så Køge passerede med sidstegærdet inde med 2 overe igen.
Kastningen var som man næsten kan gætte rimelig kønsløs. Køge parerede anføreren Abdullah Mahmood (2/18 på 8 overe) og Wahid Mahmood tog 3 gærder, men for 30 point.
stående bagest fra venstre: Wahid Mahmood, Sami Ahmad, Abdullah Mahmood, Zeshan Aslam, Musa Mahmood, Aqdus Rakman, Saqib Noor Manzoor. Knælende Moiz Akhtar, Adyan Hussain, Rahman Mahmood, Zaid Sethi
De store lilleputter er velvoksne nu om stunder og at lave baner til finalespillet, der ikke er meget større end den stiplede 28 meters grænse omkring pitchen giver ingen mening.
Men det havde Glostrup gjort – lilleputfinalerne blev spillet i Solvangsparken - efter DCF’s anvisning, så Ishøjs velvoksne lilleputter, som vi mødte i finalen, knaldede seksere ud på stribe. Vores åbningsbowler måtte se 3 af slagsen på stribe i første over.
Så Ishøj gik til vaflerne og der er ikke meget man kan stille op, når velvoksne drenge smider rundt omkring sig med de grænser. Ishøj endte med 135 på 15 overe!!! Ahmed Raza 2/12.Vi endte med 89.
Forinden havde vi i semifinalen vundet over Albertslund. Vi 121/3 (Harris Rizwan 40x, Ahmed Raza 21). Albertslundude for 32. Harris Riswan 3/2 inkl. et hattrick.
Lilleputternes topscorer Harris Rizwan mod Albertslund
Musa Malik (lillebror til Lucky Ali) i finalen
Stående bagest fra venstre: Awais Baig, Ahmed Raza, Harry Grigg, Musa Malik, Harris Rizwan (anf).
Knælende Benjamin Alam, Anas Rizwan, Saif Ali Alam og Isa Malik (keeper).